તે કાગડાને કયાં ક્યાં લોહી નીકળતું હતું તેનું વિગતવાર વર્ણન આપ્યા બાદ ત્યાં બસો અઢીસો કાગડા ભરાઈ ગયા, તેમાંથી અમુક તે કાગડાની માં હોવી જોઇએ, અમુક તેનો બાપ હોવો જોઇએ, અમુક તેની બેન હોવી જોઈએ, અમુક તેના કુટુંબી હોવા જોઈએ, અમુક વૈદ્ય હોવા જોઈએ, અમુક કાગડાની નાતના પટેલ હોવા જોઈએ, અમુક કાગડાની નાતના નોતરીઆ અગર વધામણીયા હોવા જોઈએ, અમુકા પટેલના બરોબરીઆ અથવા કાગડાની નાતના વડા હોવા જોઈએ એ વગેરે ખબર બહુ નિશ્ચયપૂર્વક આપેલી હતી.